
Nr. 22454 din 28.11.2023
REFERAT DE APROBARE

a proiectului de hotărâre privind prelungirea duratei contractului de închiriere nr. 7291 din 24.11.2003, cu modificările ulterioare, încheiat cu S.C. ARGEȘEL IMPEX SRL
La data de 05.12.2023 se împlineşte termenul pentru care a fost încheiat contractul de închiriere nr. 7291 din 24.11.2003, cu modificările ulterioare
, chiriaș (locatar) fiind S.C. ARGEȘEL IMPEX SRL. 

Contractul a fost atribuit ca urmare a unei proceduri de licitație (a cărei declanșare a fost aprobată prin Hotărârea Consiliului Local al comunei Cornetu, județul Ilfov nr. 48 din 27.10.2003) și are ca obiect dreptul de folosință a terenului în suprafață de 70 mp, situat în com. Cornetu, sat cornetu, str. Levănțica nr. 1 (fosta str. Crinului), tarlaua 2, parcela 404, nr. cadastral 50413.

La data de 30.10.2023, chiriașul, S.C. ARGEȘEL IMPEX SRL. a formulat cererea cu nr. 21753, prin care solicită prelungirea termenului contractual.

Având în vedere că, printre prerogativele consiliului local se numără și cele referitoare la:
- darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii;
- vânzarea, darea în administrare, concesionarea, darea în folosinţă gratuită sau închirierea bunurilor proprietate privată a comunei, oraşului sau municipiului, după caz, în condiţiile legii,
prin raportare la prevederile art. 1777 şi urm. din Codul civil, republicat, cu modificările şi completările ulterioare, apreciez legal, necesar și oportun proiectul de hotărâre, în forma prezentată, drept pentru care îl supun dezbaterii și aprobării Consiliului local.
VICEPRIMAR

Ioan GHEORGHE
� Prin actul adițional nr. 1 la contract.

